Ministrul Sănătății: "S-ar putea să nu știm niciodată câte persoane au murit de COVID-19".
Diferențele dintre raportările privind decesele de COVID-19 ar fi apărut cel mai probabil din cauza unor erori umane. Ioana Mihăilă: "M-aș feri să spun că se adaugă morți sau că se scad morți". Mihăilă a explicat cum se face raportarea și a menționat că totul poate fi pus pe seama unei sume de erori umane.
Ministrul Sănătății, Ioana Mihăilă, a explicat, miercuri, că diferențele dintre raportările privind decesele de COVID-19 au apărut cel mai probabil din cauza unor erori umane, cauzate de proceduri imperfecte și că este posibil ca niciodată să nu știm numărul real al persoanelor decedateIoana Mihăilă a spus, miercuri, la Europa FM, că va prezenta joi raportul în legătură cu diferențele de raportate a deceselor de COVID-19."Raportul preliminar arată că raportarea în diverse baze de date nu a dat rezultate similare. Cam asta a fost concluzia raportului preliminar. Dar nu aș ajunge la cifre încă", a spus Ioana Mihăilă.Aceasta a precizat că se ferește să vorbească despre cifre și că este posibil să nu știm niciodată care a fost numărul real al românilor care au murit din cauza coronavirusului."M-aș feri să spun că se adaugă morți sau că se scad morți sau că se ascund morți. Concluziile pe care le avem ca urmare a raportului preliminar sunt că, în diferite baze de date, prin diferite metode de raportare, s-au obținut rezultate diferite. S-ar putea ca niciuna dintre ele să nu ne dea un rezultat exact, așa cum s-ar putea ca niciodată să nu știm câte persoane au decedat de COVID în această pandemie, fie pentru că nu au fost raportate corect, fie că nu au fost înregistrate corect, fie că nici măcar nu au fost diagnosticate", a spus ministrul Sănătății.Mihăilă a explicat cum se face raportarea și a menționat că totul poate fi pus pe seama unei sume de erori umane."Nu este o (singură – n.r.) eroare umană. De raportat raportează 300 de spitale (…), centre rezidențiale, medici de familie, medici care constată decesul la domiciliu. De preluat raportările preiau 42 de direcții de sănătate publică, care au angajați mulți. De transmis la INSP, de exemplu, transmit alte 42 de direcții județene de statistică. De integrat date, le integrează INSP, Casa Națională de Asigurări de Sănătate, plus MS. (…) Cel mai probabil sunt o sumă de erori cauzate de proceduri imperfecte", a spus Mihăilă.